open-index/open-wikipedia-markdown huggingface dataset:
Máret Sárá

**Máret Sárá** ađai **Sturin-Piera Máret**, **Juvvin Ristina Máret** teikkâ **Álet-Ristina Máret** (š. čohčâmáánu 11. peeivi 1947) lii tavesämmilâš máttáátteijee, toimâtteijee, kirječällee, aktivist, totkee já šaddoäššitobdee. Sun lii porgâm iäljárávt merhâšittee já tehálii pargo, vâi orjâlâškielâ ovdáničij já sirduuččij čuávuváid suhâpuolváid. Kielâ lasseen sun lii äŋgiruššâm jo maaŋgâi iheluuvij sämmilij nisonij peeleest.

## Eellim
Máret Sárá šoodâi čohčâmáánu 11. peeivi 1947. Sun rávásmij Pissojuuvâst, Porsaŋgist Taažâ peln.

## Palhâšumeh
Sárá finnij ive 2010 Kollekielâ-kielâpalhâšume eellimpargostis orjâlâškielâ pyerrin. Siämmáá ive Kollekielâ-kielâpalhâšume finnij meid maadâsämmilâš máttáátteijee, kirječällee, kielâtotkee, jurgâleijee já leksikograf Lajla Mattsson Magga. Palhâšume stuárudâh lâi 12 500 eurod, já suoi ferttijn tom jyehiđ koskânis.

## Pargo (sildum listo)
### Kirječällen
* 1983 – *[[Mihkku (bargobihtat)|Mihkku]]: bargobihtat*
* 1986 – *[[Mihkku (bargogirji)|Mihkku]]: bargobihtat*
*  2006 – *Árvádusat*
* 2012 – *Luođu láhjit: borramuš- ja dálkkasšattut*
* 2017 – *Samer i Russland 1917-2017: Sámit Ruoššas 1917-2017*. Oovtâst Nina Afanasjevain (kirječällee) já Jevgeni Jushkováin (jurgâleijee)

### Toimâtteijen
*  2009 – *Sámi sátnevádjasat*

## Käldeeh
Šoddâmpeivičuolmâ

**Šoddâmpeivičuolmâ** adai **šoddâmpeiviparadoks** lii puáris matemaatlâš iärvádâs. Tast láá maaŋgah versioh, mut kuávdášlâš koččâmuš ain lii čuávuvâš: Mon stuorrâ ulmui juávkku kalga leđe, vâi ličij paijeel 50 prooseent tuođânálásâšvuotâ toos, et aainâs-uv kyevti ulmust lii siämmáš šoddâmpeivi? Vyerdimist šoddâmpeeivih láá sätipeeivih, veik tot ij lah aaibâs tuotâ.

Uccelágán olmoošjuávhust ulmuuh sättih motomin imâštâllâđ, et kyevti ulmust lii siämmáš šoddâmpeivi, ko ivveest láá kuittâg 365 peivid (kárgámive joba 366 peivid). Mut tuođâst loho, mast šadda tuođânálásubbon et kyevti ulmust lii siämmáš šoddâmpeivi ko et juáhháást lii sierâ šoddâmpeivi, lii olâtettee ucce.

## Tuođâštâs
thumb|Tuođânálásâšvuotâ toos, et aainâs-uv kyevti ulmust lii siämmáš šoddâmpeivi stuorrâ juávhoin. Lii älkkee čäittiđ, et jo talle ko juávhust láá 23 olmožid, te šadda tuođânálásubbon et kyevti ulmust lii siämmáš šoddâmpeivi ko et juáháš ličij šoddâm sierâ peeivi. Taah tábáhtumeh räijejeh nubijdis meddâl. Vistig reginistep, mon stuorrâ tuođânálásâšvuotâ lii tast, et puohah láá šoddâm sierâ peeivi. Ko tiettip ton tuođânálásâšvuođâ, te pyehtip kepidiđ tom numerist 1 komplementnjuolgâdus mield.

Valjip vuossâmuu persovn. Sust sáttá leđe šoddâmpeivi kuás peri (mihheen ij raijii peeivi valjim, pyehtip valjiđ 365 peeivist). Talle valjip nube persovn. Sun sáttá leđe šoddâm mon peri peeivi, eereeb vuossâmuu persovn šoddâmpeeivi, adai pyehtip valjiđ 364 peeivist. Talle valjip kuálmád persovn. Sungis sáttá leđe šoddâm mon peri peeivi, eereeb vuossâmuu já nube persovn šoddâmpeeivi, adai pyehtip valjiđ 363 peeivist. Siämmáánáál valjip niäljád, viiđâd jna. persovn ain kyehtlovkuálmád persovn räi.

Puáđusprinsiip mield pyehtip valjiđ peeivijd 365 \cdot 364 \cdot 363 \cdot 362 \cdot \ldots \cdot 343 sierâ naalijn. Puoh máhđuliih näälih valjiđ láá 365^{23}.

Talle ko 1 - \frac{365 \cdot 364 \cdot \ldots \cdot 343}{365^{23}} \approx 0{,}5073 > 0{,}5, te mist lii tuođâštâs tast, et náágus lii tuotâ.

## Fáádást eres soojijn
Njellim Pase kulmâvuođâ já pasotteijee Trifon Piäccámlii kirkko

**Njellim Pase kulmâvuođâ já pasotteijee Trifon Piäccámlii kirkko** lii ortodoksilâš Tave-Suomâ ortodoksilii servikoodán kullee kirkko Njellim siijdâst Anarist (Siikajärventie 64A). Tot lii valmâštum cesânin ive 1987 já vihkui kirkkon ive 1988. Tom viihkâi metropoliit Leo. Ceessân lii pasottum Pase kulmâvuotân ja Trifon Piäccámlâžân. Kirho vuávái Seppo Latvala, já ton ovdâkovveen lii kevttum Piäccám Yläluostari kirho puáris uási.

Kirho paaldâst lii hävdieennâm, kost lii ovdâmerkkân neelji sovjetlittolii suáldát muštomerkkâ.

## Käldeeh
Anarâškielâg kirjálâšvuotâ

**Anarâškielâg kirjálâšvuotâ** teikkâ **anarâškielâlâš kirjálâšvuotâ** lii kirjálâšvuotâ, mii lii almostum anarâškielân.

## Anarâškielâg kirjálâšvuotâ neetist
* Anarâškielâ aabiskirje
* Borg, E. W. Anar sämi kiela aapis kirje ja doktor Martti Lutherus ucca katkismus Suomâ aalmuglâškirjerááju siijđoin
* Luther, Martin. (jurg. Lauri Itkonen) Suoma Evangeliumlaš-Lutheralii Kirho Katkismus: pyerrin keččum Suoma servikudii koalmad ohtsii čoakkimist ive 1893 Suomâ aalmuglâškirjerááju siijđoin

## Fáádást eres soojijn
Vielgissiipuul

**Vielgissiipuul** (*Allium sativum*) lii maaŋgâihásâš viljâlemšaddo, mii kiävttoo njadosin. Tom puáhtá puurrâđ vuorâsin, vuoššâđ, passeeđ teikkâ kuškiđ. Vielgissiipuul algâvuolgâst iä lah vises tiäđuh, mut tast lii saahâ jo tovláá Egypt dokumentijn. Tave-Euroopist ulmuuh viljâlii vielgissiipuul jo viikiŋgij ääigi, mut talle vielgissiipuul viljâlem já kevttim kiäppánij 1800-lovvoost. Taan ääigi vielgissiipuul kuittâg kiävttoo oppeet eenâb.

## Vielgissiipuulijjâ
Vielgissiipuulijjâ lâi tábáhtume, mii ornâšui iivij 1990–2007 Oulust. Vuossâmuu kerd tábáhtume uárnejii Hemmo Kuuranhalla já Valakolöökiseura ry. Jyehi ive tábáhtuumeest ellii suullân 50&nbsp;000 olmožid.
Alexander Stubb

**Cai-Göran Alexander Stubb** (š. cuáŋuimáánu 1. peeivi 1968 Helsigist) lii Suomâ täsivääldi 13. president. Sun algâttij president toimâstis njuhčâmáánu 1. peeivi 2024. Stubb väljejui presidentin ko sun vuoitij ive 2024 presidentvaaljâi nube jienâstemkeerdi. President pargoost sun čuávu ovdebáá president Sauli Niinistö.

Stubb lii ovdil toimâm olgoministerin ivij 2008–2011, olgoeennâmkävppi- já euroopministerin ivij 2011–2014, Suomâ njunošministerin ivij 2014–2015 já staatâvarij ministerin ivij 2015–2016. Ton lasseen sun lii toimâm europarlamentarikkárin ivij 2004–2008, aalmugovdâsteijen ivij 2011–2017 já Aalmuglii Kokoomus saavâjođetteijen ivij 2014–2016.

Ivij 2017–2020 Stubb tooimâi Euroop investistempaaŋki värinjunošhovdân. Ton maŋa sun väljejui professorin já School of Transnational Governance -ohtâduv hovdân Italia Firenzest tuáimee Ollâopâttâhlii Euroop-instituutân. Taan tooimâst sun sirdui täsivääldi presidentin. 

Alexander Stubb lii kyevtkielâg olmooš. Suu päikkikielah láá suomâkielâ já ruotâkielâ. Sun sárnu meid eŋgâlâskielâ, ranskakielâ já saksakielâ.

Alexander Stubb lii aktiivlâš valastâllee, kote uásálist maratonáid já triatlonáid. Suu maratonulâttâs lii 3.08.26.

## Käldeeh
Aanaar sämikirkko

**Aanaar sämikirkko** lii evaŋgellâš-luterilâš kirkko Aanaar markkânist.

Aanaar vuosmuuh kirhoh ráhtojii Piälppáájáávrán. Ko eenâb já eenâb ulmuuh asâiduvvii markkânân, te tohon rahtui kirkko, mii valdui anon ive 1895 já mii tuššâdui pommitmist tälvisuáđi ääigi kuovâmáánu 4. peeivi 1940. Suáđi maŋa meridui, et Aanaar markkânân ráhtoo uđđâ kirkko, mon várás poođij ruttâ Luterilij kirhoi maailmrääđi peht Amerik luterilii kirhoost. Kirho vuosmuid sárgusijd raahtij Inkeri Visanti já lopâlijd Antero Pernaja. Kiällutornâ, mon lii vuávám Laura Järvi-Larkas jo ive 1960, rahtui eskin kirho vuáđutivvoom ohtâvuođâst 1982.
vasen|pienoiskuva|Uáinus luptâstuvâst.
Kirho viihkâi anon jonsahpeeivi ive 1952 Oulu pispekode pispe Väinö Malmivaara. Vihkâmseremonian servii Luterilij kirhoi maailmlito ovdâsteijee já Amerik luterilij kirhoi ovdâsteijee. Vihkâm ohtâvuođâst tollui meiddei Aanaar servikode 300 ive juhle. Kirkko lii vuáđutivvum kuohtii, 1982 já 2011. Maajeeb tivvoom maŋa kirho sivnedij kiävtun Oulu pispekode pispe Samuel Salmi. Säämi aalmugpeeivi kuovâmáánu 6. peeivi 2017 pispemessust kiävtun váldojii uđđâ miäđuštemruossâ já kinttâleh.

Kirho álttártaavlu, mon nommâ lii *Kristus itteem vandârdeijee sämiperrui*, lii máálám 1937 professor Väinö Saikko. Tavlu káijojui kirhoost, ko tot lâi tuššâm pommittem tiet, já pieijui uđđâ kiirkon.

## Käldeeh
Avveel kirkko

pienoiskuva|Avveel kirkko Avveeljuuvâ riddoost
**Avveel kirkko** lii Aanaar servikode niäljád uáivikirkko. Kirkko lii valmâštum ive 1966, já tom lává vuávám  virgepargon Rakânâshaldâttâs pajearkkiteht Kauko Kokko já arkkiteht Laura Järvi-Larkas. Kirho ponnekeerdist láá eres servikoddesajeh, já jieš kirkkosali lii nube keerdist. Kirkko lii njuálguroobdâg kuheskirkko, mon seeinih láá jieškote-uv alosiih já káttu lii kärŋil.

Sehe kirkko já eres sajeh láá vuáđutivvum ive 1999. Vuáđutivvoom ohtâvuođâst vyelikeerdi servikoddesali já kievkkân remontistojii ollásávt já laasah uđâduvvojii. Kirho ehidâsliitijd ja vaskool sulâstittee kaastâlite lii vuávám Tapio Wirkkala.

Kirho uurguid lii ráhtám Urkurakentamo Tuomi ive 1972 já toh láá 20-jienâkiärdásiih. Kirhoost ij lah álttártavlu peic ton saajeest lii laasâst ive 1966 rahtum ristâ.

## Käldeeh
Máárjápeivi

**Máárjá almostumpeivi** ađai **Máárjápeivi** lii ristâlâš juhlepeivi. Suomâst peivi lii tolemustáá njuhčâmáánu 22. peeivi já majemustáá njuhčâmáánu 28. peeivi eereeb jis eidu tot pasepeivi tiäivá leđe palmupasepeivi tâi pessijâšpeivi. Talle Máárjápeivi lii oho ovdil palmupasepeeivi.

## Máárjápeivi Säämist
Máárjápeivi lii sämmilij ärbivuáválâš juhlepeivi. Tot lii kirkkopase, mii lii čokkim Iänuduv sämmilijd oovtsajan čuođijd iivijd – jo 1500-lovo rääjist. Talle tom viettii Rounala kirhoost, kuus sämmiliih čokkânii kästiđ párnáidis, naaijâđ já hävdidiđ jaamišijdis. Maŋeláá čokkânemsaje sirdui Boaresmárkanân, kuus valmâštui kirkko ive 1661. Iänuduv Hettaast Máárjápeeivi ärbivyehi lii álgám 1860-lovvoost, ko páihálâš kirkko valmâštui. Ulmuuh pirrâ Säämi čokkâneh vala-uv jyehi ive Máárjápeeivi markkânijd Hettan.

## Käldeeh
Čevetjäävri ortodoksilâš kirkko

**Čevetjäävri ortodoksilâš kirkko** (meid **Pase pasotteijee Trifon Piäccámlii kirkko**) lii Anarist nuorttâlâškuávlust Čevetjäävri siijdâst. Kirkko lii pasottum Trifon Piäccámlii muušton, kote eelij já vaiguttij 1500-lovvoost. Tot valmâštui cesânin ive 1951, já vuáđutivvoom maŋa ive 1992 tom viihkâi kirkkon metropoliit Leo. Tot lii ohtâ Laapi ortodoksilii servikode neelji kirhoost. Kyehti eres-uv servikode kirho láá Anarist.

Kirho ohtâvuođâst lii meiddei ortodoksilâš hävdieennâm. Čohčuv 2019 kirho šiljoost almostittui muštomerkkâ eejieennâm peeleest viirrâm nuorttâlijd.

## Käldeeh
Sámi Grand Prix 2026 (album)

**Sámi Grand Prix 2026** lii nurâldâhskiärru, mon DAT almostitij njuhčâmáánu 6. peeivi 2026 njuolgist muusikpalvâlussáid neetist. Skiärust láá ive 2026 Sámi Grand Prix&nbsp;-kišto juoigâm- já lávlumoosij uásálistei pitáh. Skiäru pitáh 1–6 láá juoigâmuásist, já loopah lávlumuásist.

## Pittálisto

## Käldeeh
Gard Emil Elvenes

**Gard Emil Elvenes** (š. roovvâdmáánu 15. peeivi 1997), távjá tuše ***Gard Emil***-artistnommân, lii sämmilâš čaittâleijee Taažâ peln.

## Karrieer
12-ihásâžžân Elvenes uásálistij oovtâst Niels Ovlla Oskal Dunfjelláin *[[Norske Talenter]]* -ohjelm kuálmád pajan. Suoi peesáin semifinalân. Ive 2013 Elvenes debytistij čaittâleijen NRK televisiorááiđust *[[Saivu]]st*, mast sun čaittâlij Isak-nommâsii kaandâ.

Ive 2023 Elvenes čaittâlij Mihkkal elleekooveest *[[Ellos eatnu (elleekove)|Ellos eatnu]]*. Siämmáá ive Elvenes vuoitij Amanda-palhâšume taan roolist.

## Palhâšumeh
* 2023 – *[[Amanda-palhâšume]]*

## Filmografia
### Elleekoveh
* 2014 – *[[Glassdukkene]]*
* 2023 – *[[Ellos eatnu (elleekove)|Ellos eatnu]]*
* 2024 – *[[Biru Unjárga]]*

### Televisiorááiđuh
* 2013 – *[[Hjerterått]]*
* 2019–2021 – *[[Beforeigners]]*
* 2023 – *[[Husky (Televisioráiđu)|Husky]]*
* 2023 – *[[Vi lover et helvete]]*
* 2024 – *[[Rekviem for Selina]]*
* 2025 – *[[Heajastallan]]*

## Diskografia
### Nurâldâhskiäruh
* 2010 – *[[Sámi Grand Prix '09 (album)|Sámi Grand Prix '09]]*, pittáin *Sami Duo* oovtâst Niels Ovllá Oskal Dunfjell

## Käldeeh
Ánte Niillas Bongo

**Ánte Niillas Bongo**, meiddei **Ánte Niillas N. Bongo** já **Anders Nils Nilsen Bongo** (š. 1981) lii sämmilâš pajeolmooš já jyeigee. 

## Karrieer
Ive 2004 Bongo vuoitij sämmilij nuorâi *[[Hei LOLA]]*&nbsp;-idolskišto juoiguin *Bong`Antte*, mii lii suu vanhim viiljâ Boŋggu Ánte olmoošjuoigâ. Čuávuváá ive Bongo almottij jieijâs Sámi Grand Prix 2005&nbsp;-lávlumkiišton. Talle sun juoigâi Mikkel Per M. Bongo. Tastmaŋa sun lii uásálistám Sámi Grand Prix&nbsp;-lávlumkiišton neljii: iivij 2008, 2010, 2012 já 2026. Täin sun lii vuáittám kuohtii: ive 2008 já ive 2026.

## Diskografia
### Studioalbumeh
* 2004 – *[[Darvehan (got yah)]]*

### Nurâldâhskiäruh
Bongost láá pitáh aainâs-uv čuávuváin skiäruin:

* 2005 – *[[Sámi Grand Prix 2005 (album)|Sámi Grand Prix 2005]]*, pittáin *Mikkel Per M. Bongo*
* 2008 – *[[Sámi Grand Prix '08 (album)|Sámi Grand Prix '08]]*, pittáin *Sara Inga*
* 2010 – *[[Sámi Grand Prix 2010 (album)|Sámi Grand Prix 2010]]*, pittáin *Elle Májjá*
* 2012 – *[[Sámi Grand Prix 2012 (album)|Sámi Grand Prix 2012]]*, pittáin *Inga Anne Marja*
* 2026 – *[[Sámi Grand Prix 2026 (album)|Sámi Grand Prix 2026]]*, pittáin *Nášša álddut*

## Käldeeh
Ruotâ kirho sämirääđi kulttuurpalhâšume

**Ruotâ kirho sämirääđi kulttuurpalhâšume** () lii kulttuurpalhâšume, mii lii juohhum ive 1997 rääjist jyehi ive. Palhâšume stuárudâh lii ive 2025 50 000 ruvnâd. 

Palhâšume juáhhoo jyehi ive ulmui teikkâ ulmuid, kiäh láá porgâm sämmilij pyerrin kirhoost já ovdâkoddeest já kiäh láá puáhtám sämikulttuur já -identiteet uáinusân. Vuossâmuš vyeittee lâi sämiduojár Lars Levi Sunna. 

## Vyeitteeh

## Käldeeh
Ellinor Halvari

**Ellinor ''ELLINOR'' Halvari** (j.s. Skartland) lii sämmilâš lávloo, čaittâleijee já toimâtteijee.

## Diskografia
### Singleh
* 2025 – *Higher (Than I've Ever Been)*
* 2026 – *Du Dušši*

### Nurâldâhskiäruh
Halvarist láá pitáh aainâs-uv čuávuváin skiäruin:

* 2022 – *[[Sámi Grand Prix 2022 (album)|Sámi Grand Prix 2022]]*, pittáin *Áiggi mielde* muusikjuávhoin SOÁ
* 2026 – *[[Sámi Grand Prix 2026 (album)|Sámi Grand Prix 2026]]*, pittáin *Du Dušši*

## Käldeeh
Ruth Rye Josefsen

thumb|right|Vuossâmuu Taažâ peln sämitige sämitiggeaairâs Ruth Rye Josefsen ive 1989
**Ruth Rye Josefsen** (j.s. **Henriksen**, ovdil **Rye**; syeinimáánu 27. peeivi 1923 Sørelvdalen, Rafsbotn, Taažâ – skammâmáánu 20. peeivi 2008 Alta, Taažâ) lâi sämmilâš politikkár já aktivist.

## Eellim
Ruth Henriksen šoodâi Rafsbotn Sørelvdalenist Taažâ peln, kost sun meiddei rávásmij. Suu eeči lâi Johan Martin Henriksen (1898–1968) já suu enni Ida Gurine Henriksen (j.s. Nilsen; 1901–1989). Ruth lâi sunnuu vuosâpärni. Suu maŋa šoddii vala kuttâ párnážid.

1940-lovvoost Ruth kaartâi evakkon Altast. Ive 1946 sun já Odd Harry Rye čälittáin kulluuttâs, mon maŋa suoi naajáin. Heejâi maŋa Ruth varrij suu uđđâaalmaa päikkikieldân Sørfoldân. Sunnui šoddáin kyehti párnáá. Tuše čiččâm ive heejâi maŋa suu käälis jaamij muotâvierâmist. Tastmaŋa Ruth já sunnuu párnááh värrejii suu suuvâ luusâ Altan.

Ive 1958 Ruth já rafnbotnlâš suuvdár Håkon Josefsen čälittáin kulluuttâs já te naajáin. Sunnui šoddii kulmâ párnáá.

## Karrieer
Čohčuv 1989 uárnejuvvojii Taažâst vuossâmuuh sämitiggevaaljah, main sun väljejui sämitiggeairâsin Taažâ sämmilij riijkâseervi Alta/Kvalsund vaaljâpirrâduv iävtukkâssân. Sun lâi sämitiggeest iivij 1989–1993.

Josefsen nieidâ Eva Josefsen lii meiddei politikkár, kii lâi iivij 1997–2001 sämitiggeaairâs.

## Käldeeh
Eva Josefsen

**Eva Josefsen** (š. kuovâmáánu 21. peeivi 1961 Alta, Taažâ) lii sämmilâš politikkár já totkee. Sun lâi Taažâ peln Sämitiggeest iivij 1997-2001. 

Josefsen enni Ruth Rye Josefsen lâi meiddei politikkár, kii lâi iivij 1989–1993 sämitiggeaairâs.

## Pargo
* 2001 – *The Sami and the national parliaments : direct and indirect channels of influence*. Kirjeest *[https://iwgia.org/en/resources/publications/2628-challenging-politics-indigenous-peoples-experiences-with-political-parties-and-elections.html Challenging Politics: Indigenous Peoples' Experiences with Political Parties and Elections]*
* 2003 – *The Sami and the national parliaments : channels of political influence*
* 2004 – *Saami landrights : Norwegian legislation and administration*
* 2004 – *Samene og de nasjonale parlamentene : kanaler for politisk innflytelse*
* 2010 – *[http://archive.ipu.org/splz-e/chiapas10/saami.pdf The Saami and the national parliaments : channels for political influence]*
* 2011 - *Sametingsvalg : velgere, partier, medier*, oovtâst Jo Sagliein (toim.) 
* 2015 – *Mediakanála sámediggeválggas 2009*, oovtâst Jo Sagliein (toim.)
* 2016 – *[https://img8.custompublish.com/getfile.php/3521462.2388.xxctvadcyy/1_2016_G%C3%A1ldu%2B%C4%8C%C3%A1l%C3%A1_Nordic%2BSamediggis_ENG.pdf?return=galdu.custompublish.com The Nordic Sámediggis and the Limits of Indigenous Self-Determination]*, oovtâst Ulf Mörkenstamáin já Ragnhild Nilssonáin
* 2017 – *Ett folk, ulike valg : Sametingsvalg i Norge og Sverige*, oovtâst Ulf Mörkenstamáin, Ragnhild Nilssonáin já Jo Sagliein

## Käldeeh
Isalill Kolpus

**Isalill Simonsen Kolpus** (š. vyesimáánu 3. peeivi 1990) lii sämmilâš stand up-&nbsp;komikkár.

## Karrieer
Kolpus oovtâst Ánte Sirijn láin ive 2026 Sámi Grand Prix jođetteijen.

## Käldeeh
Caroline Johansson Kuhmunen

**Caroline Johansson Kuhmunen** (š. cuáŋuimáánu 9. peeivi 1989 Piittáám) lii sämmilâš musikkár já čaittâleijee. 

## Diskografia
### Nurâldâhskiäruh
Kuhmusist láá pitáh aainâs-uv čuávuváin skiäruin:

* 2019 – *[[I-landsproblem]]*, oovtâst Mattias Olofssonáin pittáin *Vart du än går*
* 2026 – *[[Sámi Grand Prix 2026 (album)|Sámi Grand Prix 2026]]*, pittáin *Dorvobáiki*

## Käldeeh